Jim Yong Kim

Jim Yong Kim (s. 8. joulukuuta 1959 Soul, Etelä-Korea) on amerikankorealainen lääkäri, antropologi sekä yksityisen Dartmouth Collegen entinen rehtori. Ennen Dartmouthia Kim on toiminut muun muassa Maailman terveysjärjestössä. Hän johti osastoa, jonka vastuulla on taistelu HIViä ja AIDSia vastaan.

Kim on ensimmäinen amerikanaasialainen rehtori Ivy Leaguen instituutioissa. Kim syntyi Etelä-Koreassa 1959 ja muutti vanhempiensa mukana Yhdysvaltoihin viisivuotiaana. Hän opiskeli Harvardin yliopistossa ja valmistui lääkäriksi. Hän on myös väitellyt antropologiasta tohtoriksi Harvardissa.

Maaliskuussa 2012 presidentti Barack Obama asetti Kimin ehdolle Maailmanpankkiryhmän uudeksi pääjohtajaksi Robert Zoellickin seuraajaksi Maailmanpankin johtokunta varmisti Kimin valinnan pääjohtajaksi. Kimin viisivuotiskausi alkoi heinäkuun alussa 2012. Hän erosi yllättäen tammikuussa 2019, minkä jälkeen Maailmanpankin toimitusjohtaja Kristalina Georgieva otti pääjohtajan tehtävät väliaikaisesti.

Lähteet

Aiheesta muualla 

Yhdysvaltalaiset lääkärit
Yhdysvaltain yliopistojen rehtorit
Amerikankorealaiset
Elävät henkilöt
Vuonna 1959 syntyneet